Document ID: 31985D0263

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 26ης Απριλίου 1985
για τροποποίηση της απόφασης 85/228/ΕΟΚ για παροχή αδείας στο Βασίλειο των Κάτω Χωρών να επιτρέψει προσωρινά την εμπορία σπόρων προς σπορά κτηνοτροφικών πίσων που δεν ανταποκρίνονται στις απαιτήσεις της οδηγίας 66/401/ΕΟΚ του Συμβουλίου
(85/263/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 66/401/ΕΟΚ του Συμβουλίου της 14ης Ιουνίου 1966 περί της εμπορίας των σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 85/38/ΕΟΚ της Επιτροπής (2), και ιδίως το άρθρο 17,
την αίτηση που υποβλήθηκε από το Βασίλειο των Κάτω Χωρών,
Εκτιμώντας:
ότι στο Βασίλειο των Κάτω Χωρών η παραγωγή κτηνοτροφικών πίσων (Pisum sativum L. partim) του τύπου «στρογγυλά για γεωργικούς σκοπούς και ξερής συγκομιδής», που ανταποκρίνεται στις απαιτήσεις της οδηγίας 66/401/ΕΟΚ, ήταν ελλειμματική το 1984 και, ως εκ τούτου, δεν επαρκεί για τον εφοδιασμό της χώρας αυτής·
ότι είναι αδύνατο να καλυφθούν οι ανάγκες κατά τρόπο ικανοποιητικό με πιστοποιημένους σπόρους προς σπορά που προέρχονται από άλλα κράτη μέλη, ή έστω από τρίτες χώρες, και που να ανταποκρίνονται σε όλους τους όρους που καθορίζονται από την προαναφερθείσα οδηγία·
ότι με την απόφαση 85/228/ΕΟΚ της 1ης Απριλίου 1985 (3) η Επιτροπή έδωσε την άδεια στο Βασίλειο των Κάτω Χωρών να επιτρέψει προσωρινά την εμπορία κατηγορίας σπόρων προς σπορά των προαναφερθέντων ειδών η οποία υπόκειται σε μειωμένες απαιτήσεις·
ότι απεδείχθη ότι η άδεια αυτή δεν επαρκούσε για την κάλυψη των αναγκών των Κάτω Χωρών·
ότι πρέπει, ως εκ τούτου, να επιτραπεί προσωρινά στο Βασίλειο των Κάτω Χωρών να αποδέχεται συμπληρωματική ποσότητα σπόρων προς σπορά των προαναφερθέντων ειδών κατηγορίας που υπόκειται σε μειωμένες απαιτήσεις·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 85/228/ΕΟΚ τροποποιείται ως εξής:
1. Στο άρθρο 1, η ποσότητα «950 τόνοι» αντικαθίσταται από την ποσότητα «1 450 τόνοι».
2. Στο άρθρο 2, η ποσότητα «950 τόνοι» αντικαθίσταται από την ποσότητα «1 450 τόνοι».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 26 Απριλίου 1985.

Labels: 3
17
18
6